Muslim bin al-Hajjaj

Al-Imam Abul Husain Muslim bin al-Hajjaj al-Qusyairi an-Nasaiburi (bhâsa Arab: أبو الحسين مسلم بن الحجاج القشيري النيشابوري), otabâ serrèng èkennal mènangka Imam Muslum (821-875) sè èlahèraghi è taon  206 Hijriyâ.Wijaya, Rony. "Biografi Imam Muslim". 2020-02-01. Aksès 2025-04-07.

Muslim ajhâr hadis ḍâri ghi’ kèni’ akadhi ḍâ' Imam Bukhari tor ampon mereng dâri ghuru-ghuruna Al-Bukhari bân olama sè laèn. Orèng sè narèma hadis dâri Muslim, tamaso’ tokoh-tokoh olama neng jâmanna. Muslim jhugân ampon nyoson pan-brâmpam tolèsân sè bâgus bân amanfaataghi. Sè palèng amanfaataghi iyâ arèya kètab Shahih-na sè èkennal kalabân Shahih Muslim. Kètab rèya èsoson lebbi sistematis ḍâri Shahih Bukhari. Duwâ’ kètab hadis shahih rèya; Shahih Bukhari bân Shahih Muslim biasa èsebbhut kalabân Ash-Shahihain. Duwâ’ tokoh hadis ka’dinto biasa èsebbhut Asy-Syaikhani otabâ Asy-Syaikhaini, sè artèna duwâ’ orèng towa, artèna duwâ’ toko olama sè ahli hadis.Kompasiana.com. "Sejarah Singkat Imam Muslim." KOMPASIANA. 2010-08-15. Aksès 2025-04-07.

Muslim molaè merengaghi hadis neng taon 218 H. Muslim nyarè èlmo ka Irak, Hijaz (Mèkka bân Madina), Syam (Palèstina, Suriah, Yordania, Lèbanon), bân Mèssir).Al-Badr, Abdul Muhsin. Biografi Imam Muslim. Pustaka Syahab, 2024. Bân èpaterbi' Ebook Sunnah 2024-02-23. Aksès 2025-04-07. 

È Khurâsan, Muslim aghuru ḍâ’ Yahya bin Yahya bân Ishak bin Rahawaih; è Ray dhibi’na aghuru ḍâ’ Muhammad bin Mahram bân Abu ‘Ansan. È  Irak Muslim ajhâr hadis ḍâ’ Imam Ahmad bân Abdullah bin Maslamah; è Hijaz ajhâr ḍâ’ Sa’ide bin Mansur, bân Abu Mas ‘Abuzar; è Mesir aghuru'ḍâ’ ‘Amr bin Sawad bân Harmalah bin Yahya, bân ḍâ’ olama ahli hadis sè laèn.Haqiqi, Rif'an. "Imam Muslim bin Al-Hajjaj, Pecinta Ilmu Hadits Sejak Usia Belia". NU Online. 2023-01-19. Aksès 2025-04-07.

Muslim pan-brâmpan kalè èntar ḍâ Baghdad kaangghuy ajhâr ḍâ’ olama-olama ahli hadis, bân èntar dibudina neng taon 259 H, è bâkto Imam Bukhari dâteng ka Naisabur, Muslim serreng èntar ka Bukhari kaangghuy aghuru, karna Muslim ngaonèngngè jhâsa bân èlmona. Bân è bâkto bâḍâ fitna otâbâ kesenjangan antarana Bukhari bân Az-Zihli, Muslum agabung ḍâ’ Bukhari, Saèngghâ parkara rèya dhâddhi rosagghâ hubunganna sareng Az-Zihli.Muslim è ḍâlem kètab Sahihna otabâ è kètab-kètab sè laèn ta’ mamaso’ hadis-hadis sè ètarèma dâri Az-Zihli, sanajjân ghuruna. Muslim jughâ ta’ arèwayataghi hadis sè ètarèma ḍâri Bukhari, sanajjân ghuruna jughân. Katonna metorot Muslim, lebbi bhâgus ta’ mamaso’ ḍâlem Shahih-na hadis-hadis sè ètarèma ḍâri duwâ’ ghuruna, namong pagghun ngakonè jhâ’ kaduwâna panèka ghuruna."Para Perawi Hadits: Imam Muslim, Murid Sekaligus Penerus Bukhari". Republika Online. 2011-08-01. Aksès 2025-04-07.

Imam Muslim sèḍhâ è arè Ahad sore, bân èkobhuragi è kampong Nasr Abad, sala sèttong daèra è loar Naisabur, neng arè Sennin, 25 Rejjhep 261 H/ Mèi 875 M. neng omor 55 taon.

 Karjâ 
Imam an-Nawawi aḍhâbu è ḍâlem Tahdzibul Asma wal Lughot: Muslim aghâḍhuwi bânya' tolèsân,  èantarana iyâ arèya:

- Al-Jami` ash-Shahih otabâ lebbhi èkennal mènangka Shahih Muslim

- Al-Musnad al-Kabir (kètab sè anerrangaghi ma-nyamana para perawi hadis)

- Kètab al-Ilal

- Kètab Auhamul Muhadditsin

- Kètab at-Tamyiz

- Kètab Man Laisa Lahu Illa Rowin Wahid

- Kètab Thobaqoh Tabiin

- Kètab al-Mukhdhormin

- Bân èn-laènna

Adz-Dzahabi nyebbutagi ḍâlem Tadzkirotul Huffazh nokèlân ḍâri al-Hakim 20 karjâna Muslim, arèya ètambâ:

- Kètab Al-Asma wal Kuna

- KètabAl-Afrod 

- Kètab Al-Aqron

- Kètab Sualat Ahmad bin Hanbal

- KètabHadits Amr bin Syu'aib

- Kètab Al-Intifa bi Ahabis Siba'

- Kètab Masyayikh Malik

- Kètab Masyayikh Tsauri

- Kètab Masyayikh Syuʼbah

- Kètab Auladin Shahabah

- Kètab Afrod Asy-Syamiyyin

 Sombher